అరుంధతి (2009 సినిమా)

**అరుంధతి** 2009 లో కోడి రామకృష్ణ దర్శకత్వంలో విడుదలై ఘన విజయం సాధించిన సినిమా. అనుష్క, సోనూ సూద్, అర్జన్ బజ్వా ప్రధాన పాత్రల్లో నటించారు. ఈ సినిమా వసూళ్ళతో పాటు ఏడు విభాగాల్లో రాష్ట్ర ప్రభుత్వ నంది పురస్కారాలని అందుకుంది.

## కథ
అరుంధతి ని గద్వాల సంస్థానానికి చెందిన తన ముని నాన్నమ్మ జేజమ్మ  పునర్జన్మ అని నమ్ముతారు. ఆమెకు రాహుల్ తో వివాహం నిశ్చయం అవుతుంది. తన తాతయ్య ను చూడడానికి గద్వాలకు వస్తుంది. అక్కడ పిచ్చి వాడైన రమణ ని చూస్తుంది. అన్వర్ అనే ఫకీర్ని కలుస్తుంది . అతను అరుంధతి నీ గద్వాల నుండి వెళ్ళిపోమని హెచ్చరిస్తాడు. కానీ ఆమె ఆ మాటలు లెక్కచెయ్యదు. ఒక రోజు ఆమెకి రాహుల్ గొంతు తొ ఫోన్ కాల్ వస్తుంది. పాడు పడిన గద్వాల కోటకు రమ్మని పిలుస్తాడు. ఆమె అక్కడికి వెళ్తుంది. రాజ కుటుంబానికి  చెందిన ఒకరు కోటలోకి వెళ్ళొద్దని ఆమెకు చెప్తాడు. వినకుండా లోపలికి వెళ్తుంది. అక్కడ పాడు బడిన సమాధి నుంచి  నిన్ను  వదలనని, నిన్ను చంపేస్తానని అరుపులు వినిపిస్తాయి. అప్పుడే  అరుంధతిని ఎవరో ఆవహించినట్లుగా ఆమె " నువ్వు నన్ను ఏం చేయలేవు రా" అని ఎదుర్కొంటోంది. అప్పుడే అన్వర్ అక్కడికి వచ్చి తనని బయటకు తీసుకుని వస్తాడు. ఆమెకి అది రాహుల్ కాదని ఇక్కడ ప్రేత శక్తులు ఉన్నాయని చూపిస్తాడు. ఆమె తన తాతయ్య ను ఆ కోట గురించి అడుగుతుంది తాను ఆ కోట లో కలిసిన  వ్యక్తి తన తాత గారి చనిపోయిన అన్నయ్య అని అరుంధతి తెలుసుకుంటుంది . అప్పుడు ఇంటి పనిమనిషి చంద్రమ్మను జేజమ్మ కథ చెప్పమని ఒప్పిస్తుంది. అలా గతంలో ఏం జరిగిందో తెలుసుకోవడం మొదలుపెట్టింది. అప్పుడు ఈ సంస్థానాన్ని రాజ చిన్న వెంకట రంగారాయుడు మరియు అతని కుమార్తెలు భార్గవి మరియు అరుంధతి సీనియర్ పరిపాలించేవారు. స్త్రీలోడు మరియు భార్గవి భర్త అయిన పసుపతి ఆమెను వేధించి అత్యాచారం మరియు వ్యభిచారంలో మునిగిపోతాడు. ఒకసారి మద్యం మరియు కామం ప్రభావంతో అతను అరుంధతి నృత్య శిక్షకురాలిని అత్యాచారం చేసి చంపేస్తాడు, ఇది ఆమె అక్క భార్గవి ఆమెను అడ్డుకోవడానికి ప్రయత్నించినప్పటికీ అరుంధతిని కోపగించుకుంటుంది. పసుపతితో తన వివాహ సంబంధం తన తండ్రి తనను శిక్షించడానికి అడ్డంకిగా ఉందని గ్రహించిన భార్గవి ఆత్మహత్య చేసుకుంటుంది. భార్గవి అంత్యక్రియల సమయంలో, తాగిన మత్తులో ఉన్న పసుపతి ఆమె మరణాన్ని ఎగతాళి చేస్తాడు. గద్వాల్ ప్రజలు పసుపతిని కొట్టిన తర్వాత కోపంతో జేజమ్మ పసుపతిని రాజభవనం నుండి గెంటేస్తుంది. అయితే, అతను అఘోరాల గుంపు చేత సజీవంగా కనుగొనబడ్డాడు, వారు క్షుద్రపూజలు చేసేవారు. వారు అతని ప్రాణాన్ని కాపాడి, తమలో ఒకడిగా తీసుకుని, క్షుద్రపూజలు నేర్పిస్తారు. అతను 7 సంవత్సరాల తర్వాత ప్రతీకారం తీర్చుకోవడానికి చాలా బలమైన అఘోరాగా తిరిగి వచ్చి, ఆ భవనంలోకి ప్రవేశించి, అమాయకులను చంపుతాడు. కానీ ఆమె అందాన్ని చూసిన తర్వాత, ఆమెను చంపి, ఆమె ఆత్మను తన దేవత అఘోరాకు త్యాగం చేసే ముందు ఆమెతో లైంగిక సంబంధం పెట్టుకోవాలని కోరుకుంటాడు.  తనని ఒక గదిలొకి లాక్కొస్తాడు. అప్పుడు అరుంధతి పసుపతి అత్యాచారం చేసి చంపిన తన నృత్య బోధకుడు నేర్పిన ఆమె ప్రత్యేక నృత్య ప్రదర్శనతో అతన్ని   అతని మీద వేలాడే దీపన్ని పడేలా చేసి జేజమ్మ అతన్ని ఆ భవనంలో సజీవంగా సమాధి చేస్తుంది, తరువాత  ఆ భవంతిలోకి ఎవరు రాకుండా అలా వదిలేయబడేలా చేసింది. నలభై ఎనిమిది రోజుల తర్వాత పసుపతి ఆత్మ అరుంధతిని బెదిరిస్తుందని చంద్రమ్మ వెల్లడిస్తుంది.  

పసుపతి రమణను సమాధి నుండి తన ఆత్మను విడిపించడానికి మాయ చేస్తాడు, అతను అరుంధతిని భయపెడతాడు. అన్వర్ మరియు చంద్రమ్మ జోక్యం చేసుకుంటారు, అరుంధతి ఆమె జెజమ్మ పునర్జన్మ అని తెలుసుకుంటుంది. పసుపతి ప్రేతాత్మ ఆమె సంస్థానంలో విధ్వంసం సృష్టించింది. పరిష్కారం కోసం వెర్రిగా ఉన్న జెజమ్మ ఎన్నో దేవాలయాలను సందర్శిస్తుంది, ఎంతో మంది యోగాలను కలుస్తుంది, చివరకి కొంతమంది అఘోరాలను కలుస్తుంది. వారి ద్వారా పశుపతి యొక్క ప్రేతాత్మని నాశనం చేయడానికి  తన మరణమే ఏకైక పరిష్కరమని, తన వచ్చే జన్మలో  పశుపతి ప్రేతాత్మ ను అంతం చేయగలదని తెలుసుకుంటుంది. తన మరణం తర్వాత ఆమె యొక్క ఎముకలని పశుపతి యొక్క ప్రేతాత్మని చంపగల బలమైన ఆయుధంగా తయారుచేయొచ్చని తెలుసుకుంటుంది. జెజమ్మ  తాను ప్రాణ త్యాగం చేయాలని నిర్ణయించుకుంటుంది. దానికి ఆమె సిద్దపడుతుంది. తన కుటుంబానికి వీడ్కోలు  పలుకుతుంది, వెళ్ళే ముందు తన కుటుంబంలో పుట్టబోయే మొదటి ఆడపిల్ల తన ప్రతిరూపమని ఆమె వారికి చెబుతుంది, జెజమ్మ తాను మళ్ళీ పుట్టానని నమ్మమని చెబుతుంది, ఆ అమ్మాయికి తన పేరు పెట్టమని చెబుతుంది మరియు ఆమెను గౌరవించమని చెబుతుంది. జెజమ్మ అఘోరాల వద్దకు తిరిగి వచ్చి, తనకు  భరించలేని, బాధాకరమైన చావుని ఇవ్వమని అడుగుతుంది.  తాను పడబోయే  నరక యాతన పశుపతి ప్రేతాత్మ మీద తన ప్రతీకారపు వాంఛను  రగిలేలా చేయాలని కోరుతుంది. అఘోరాలు ఆమె తల మీద కొబ్బరికాయలు పగలకొడతారు. తన మరణ బాధను ఆనందంగా అనుభవిస్తూ జేజమ్మ చనిపోతుంది. ఆమె శవాన్ని కొయ్యపై కాల్చేస్తారు. అఘోరాలు ఆమె ఎముకలతో శక్తివంతమైన ఆయుధాన్ని సృష్టిస్తారు.  

అరుంధతి మరియు అన్వర్ ఆయుధాన్ని తిరిగి పొందడానికి వెళ్తారు పశుపతి  వాళ్ళ కారుకి ప్రమాదం కలిగిస్తాడు , కారు బోల్తా బడి లోయలో పడిపోతుంది, అన్వర్ చనిపోయాడని అరుంధతి నమ్ముతుంది. పసుపతి రాహుల్‌ను బెదిరించి, ప్రమాదం కలిగించి గద్వాల్కి రప్పిస్తాడు. అరుంధతి రాహుల్‌ను రక్షించడానికి వస్తుంది కానీ పసుపతిని ఎదుర్కొంటుంది. చంద్రమ్మ  రాహుల్ ని చూసి అతన్ని కాపాడడానికి వస్తుంటే పశుపతి చేతిలో చంపబడుతుంది. తన కుటుంబం వాడి దగ్గర కోటలో బంధిలవుతారు, వేరే దారి లేక తన కుటుంబాన్ని కాపాడుకోవటానికి అరుంధతి పశుపతికి కోటలో లొంగిపోతుంది. అరుంధతిని చంపే ముందు  పసుపతి ఆమెను అత్యాచారం చేసి అనుభవించాలనుకుంటాడు , బలవంతంగా తనతో శృంగారం చెయ్యడానికి ప్రయత్నిస్తున్నప్పుడు ఆయుధాన్ని ఇవ్వడానికి అన్వర్ రాజభవనానికి వస్తాడు, కానీ  దాని శక్తిని వివరించేలోపే, పసుపతి అతన్ని చంపుతాడు. అరుంధతి పశుపతికి తాను బలవ్వటం ఇష్టంలేక తనను తాను చంపుకోవడానికి ప్రయత్నిస్తుంది. ఆమె తనని తాను కత్తితో పొడిచుకున్నప్పుడు, జేజమ్మ యొక్క రక్తం ప్రవహించి ఆయుధాన్ని సక్రియం చేస్తుంది అప్పుడు జెజమ్మ అరుంధతి శరీరంలోకి ఆవహిస్తుంది. దాంతో అరుంధతి పశుపతిని చంపుతుంది. కోట ధ్వంసం  అవుతుంది. అందరు అరుంధతి చనిపోయిందని అనుకుంటారు 

అయితే, అరుంధతి బ్రతికి బయటపడుతుంది, కుటుంబంలోని చిన్న అమ్మాయి ఆమెను గుర్తిస్తుంది. జెజమ్మ తిరిగి వచ్చిందని వారు గ్రహిస్తారు
## తారాగణం
అరుంధతి ుంధతిtధqర
అ
మ
మ
అ
*అనుష్క శెట్టి - అరుంధతి / జేజమ్మ
*సోనూ సూద్ - పశుపతి జే
*అర్జన్ బజ్వా - రాహుల్, అరుంధతి వరుడు
*సాయాజీ షిండే - అన్వర్
*మనోరమ - చంద్రమ్మ
*కైకాల సత్యనారాయణ - భూపతి రాజా
*అనిత 
*ఆహుతి ప్రసాద్ లోకిోమఅ ఒస్kiో

ర
*ప ఆవహితితుంది 
*ర్వతి
* దివ్య నగేష్  - చిన్నప్పటి అరుంధతి
*జయలలిత

## నిర్మాణం
### అభివృద్ధి
భారీవ్యయంతో, ఎంతో కష్టపడి నిర్మించిన అంజి సినిమా పరాజయం పాలవడంతో నిర్మాత శ్యామ్ ప్రసాద్ రెడ్డి నిరుత్సాహపడ్డారు. ఆయనను ఆ నిరుత్సాహం నుంచి తప్పించేందుకు వాళ్ళ కుటుంబసభ్యులు ప్రతి వీకెండ్ పార్టీలు నిర్వహించేవారు. ఆ క్రమంలో ఓ వీకెండ్ పార్టీకి వచ్చిన ఆయన బంధువు ఒకామె గద్వాల సంస్థానం గురించిన రకరకాల వివరాలు చెప్పారు. అదే పార్టీలో ఆయన తాతగారు చెప్పిన వెంకటగిరి సంస్థానంలో జరిగిన మరో కథ చర్చకు వచ్చింది. శ్యామ్ ప్రసాద్ రెడ్డి చిన్నతనం నుంచి అప్పుడప్పుడు వింటూవచ్చిన కథను ఆమె మళ్ళీ వివరించారు. గద్వాల రాజు కుమార్తె ఓ పనివాడితో ప్రేమలో పడింది. ఓసారి రాజా వారు, ఇతరులూ కూడా కోటలో లేని సమయంలో వారిద్దరూ ఏకాంతంగా కలుసుకున్నారు. హఠాత్తుగా రాజు తిరిగివస్తే వారిద్దరూ లోపల ఏకాంతంగా ఉండడం తెలిసింది. ఉగ్రుడైన రాజు వాళ్ళను గదిలోనే ఉంచి, బయట నుంచి సమాధిలా గోడకట్టేశారు. లోపలున్నవాళ్ళు పెట్టిన కేకలు లోపలినుంచి మార్మోగాయి. అలా క్రమంగా వారు లోపలే మరణించారన్నది ఆ కథ సారాంశం. అయితే ఆసారి విన్న శ్యామ్ ప్రసాద్ రెడ్డికి ఆ కథను చాలామంచి సినిమా కథగా మలచవచ్చన్న ఆలోచన తట్టింది. తర్వాత అంజి సినిమాకి గ్రాఫిక్స్ విభాగంలో జాతీయ పురస్కారం దక్కడం ఆయనకు ఉత్సాహం కలిగించింది. అంజికి గ్రాఫిక్స్ వర్క్ చేసినవాళ్ళతో ఏర్పాటైన పార్టీలో మరో గ్రాఫిక్స్ అద్భుతాన్ని సృష్టిద్దామని ఆయన ప్రతిపాదించారు. దాంతో సినిమా స్క్రిప్టు పని ప్రారంభించారు.

శ్యామ్ ప్రసాద్ రెడ్డి స్క్రిప్టు టీం ఆధ్వర్యంలో జరిగిన స్క్రిప్ట్ అభివృద్ధిలో సమాధి అయిపోయిన వెంకటగిరి రాజకుమారి, ఆమె ప్రియుడు కథను లైన్ గా తీసుకుని దాన్ని గద్వాల నేపథ్యంలోకి మార్చారు. మరణించింది ప్రేయసీ ప్రియులు కాక ఓ మంత్రశక్తులున్న కీచకునిగా మార్పుచేశారు. స్క్రిప్టు అభివృద్ధి చేశాకా పెళ్ళిళ్ళలో అరుంధతీ నక్షత్రం తంతు నుంచి అరుంధతి అన్న పేరు తీసుకుని టైటిల్ గా నిర్ణయించారు. సినిమాకి మొదట దర్శకునిగా తమిళ దర్శకుడు సభాపతిని తీసుకుందామని భావించారు. ఆయనకు కథ వివరించి ట్రయల్ షూట్ చేయమని అవకాశం ఇచ్చారు. ఆ ట్రయల్ షూట్ చేశాకా వచ్చిన ప్రాడక్ట్ నిర్మాత శ్యామ్ ప్రసాద్ రెడ్డికి నచ్చలేదు. సీరియల్ నటులతో, వీడియో కెమెరాపై ఇంతకన్నా క్వాలిటీ ఎలా వస్తుందని సభాపతి ప్రశ్నించడంతో, సినిమాలో నటించబోయేవాళ్ళనే పెట్టి సినిమాకు వినియోగించే కెమేరా ఇచ్చి మరో ప్రయత్నం చేయమన్నారు శ్యామ్. అయితే అంత రియల్ టైం నటులు, ఎక్విప్మెంట్ తో సభాపతి తీసిన ట్రయల్ వెర్షన్ కూడా నిర్మాత నచ్చకపోవడంతో అవకాశం సభాపతి చేజారిపోయింది. చివరికి సినిమా అవకాశం తనతో ఎన్నో సినిమాలు తీసిన వెటరన్ డైరెక్టర్ కోడి రామకృష్ణకే ఇచ్చారు శ్యామ్.

### నటీనటుల ఎంపిక
సినిమాలో అరుంధతి పాత్రకు రాజసం ఉట్టిపడే, మంచి ఎత్తుగా ఉండే కథానాయిక కావాల్సివచ్చింది. అలాంటి కథానాయిక కోసం చాలా ప్రయత్నమే చేశారు. ఆ క్రమంలో మమతా మోహన్ దాస్ అయితే బావుంటుందన్న అభిప్రాయంతో ఆమెను కథతో సంప్రదించారు. కానీ ఆమెతో కొందరు - శ్యామ్ సినిమా అంటే సంత్సరాల పాటు నిర్మాణం సాగుతూంటుందని, దాని వల్ల కెరీర్ పరంగా చాలా నష్టపోతావని చెప్పడంతో ఆమె సినిమాను తిరస్కరించారు. ఆపైన వెతకగా అనుష్క దొరికారు. ఆమె అప్పటికి నాగార్జున సూపర్ సినిమాలో రెండవ కథానాయికగా నటించి, రాజమౌళి దర్శకత్వంలో రవితేజ సరసన విక్రమార్కుడు సినిమా చేస్తున్నారు. ఈ సినిమా అవకాశం ఆమెకు రాగా, రాజమౌళిని సలహా అడిగినప్పుడు ఆయన - శ్యామ్ చాలా గొప్ప ఫిలిమ్ మేకర్ అనీ, ఆయన సినిమాలో నటించడం అదృష్టమని సలహా ఇచ్చారు. ఆపైన అనుష్క ఈ సినిమాను అంగీకరించారు. సినిమాలో మరో కీలకమైన పాత్ర ప్రతినాయకుడిది. ఈ పాత్రకు తమిళనటుడు పశుపతిని తీసుకుందామని భావించి పాత్రకి పశుపతి అన్న పేరు కూడా పెట్టారు. అయితే ఆయనకు అఘోరా వేషం బాగానే సరిపోయినా, అరుంధతిని మోహిస్తూ ఆమె దగ్గరగా నిలబడే సన్నివేశాల్లో తేలిపోయినట్టు అనిపించడంతో ఆయనని తీసుకోలేదు. *అశోకా* అన్న హిందీ సినిమా చూస్తూండగా అందులో నటించిన సోనూ సూద్ ఈ పాత్రకు సరిపోతారన్న నమ్మకం కలిగింది శ్యామ్ కు. అప్పటికి కొన్ని హిందీ, తమిళ, తెలుగు సినిమాలు చేసినా అంతగా గుర్తింపు రాని సోనూ సూద్ ను ఇందులో పశుపతి పాత్రకు తీసుకున్నారు. ఫకీర్ పాత్రకు ముందు నసీరుద్దీన్ షా అయితే బావుంటుందనుకున్నా వీలుదొరకలేదు. నానా పటేకర్, అతుల్ కులకర్ణి వంటి వారిని సంప్రదించగా డేట్స్ కుదరకపోవడంతో వాళ్ళు నటించలేదు. దాంతో ఆ అవకాశం షాయాజీ షిండేకి దొరికింది.
### చిత్రీకరణ
సినిమా చిత్రీకరణ బనగానపల్లె, అన్నపూర్ణ స్టూడియో వంటి ప్రాంతాల్లో జరిగింది. అన్నపూర్ణ స్టూడియోలో రెండు ఫ్లోర్లు సినిమా కోసం తీసుకుని వాటిలో ప్యాలెస్ సెట్ వేశారు. మొదటి ఫ్లోరులో సగం, మరో ఫ్లోరులో సగం సెట్ వేసి చిత్రీకరణ జరిపారు. ఆ సెట్లో పదిహేను నిమిషాలు స్క్రీన్ టైం వచ్చే ఫ్లాష్ బ్యాక్ భాగాన్ని చిత్రీకరించారు. ఆ సెట్ వేసేందుకు, అందులో చిత్రీకరించేందుకు దాదాపు 4నెలల సమయం, రూ.85 లక్షల వ్యయం అయ్యాయి. బనగానపల్లెలోని పాత కోటలో మరికొన్ని సన్నివేశాలు చిత్రీకరించారు. ఆ కోటను సినిమా అవసరాలకు తగ్గట్టు వార్నిష్ చేయించి, కడియం నుంచి తెప్పించిన 25 లారీల పూలమొక్కలతో ప్రాంగణంలో గార్డెన్ ఏర్పాటుచేసి అలంకరించారు. అక్కడ జరిపిన షూటింగ్ దాదాపు 45 రోజులు పట్టింది. క్లైమాక్స్ లో భయానక దృశ్యాల కోసం కోటలో భారీ ఎత్తున ఫైన్ డస్ట్ తెప్పించి వాడి దానిలో షూటింగ్ చేశారు. ప్రణాళికలో 55 రోజుల్లో సినిమా తీసేస్తామని భావించగా 200రోజులకు షూటింగ్ ఎగబాకింది. ఐతే సినిమా మొత్తం షూటింగ్ పూర్తయ్యాకా చూసుకున్న చిత్రబృందం అవుట్ పుట్ తో సంతృప్తి చెందలేదు. దాంతో బాగున్న భాగాలు ఉంచి, నచ్చని భాగాలను రీ-షూట్ చేశారు. దాంతో చిత్రీకరణ మరో 40 రోజులు పెరగింది. వెరసి మొత్తం షూటింగ్ 264 రోజులు జరిగింది.
### గ్రాఫిక్స్, స్పెషల్ ఎఫెక్ట్స్
అరుంధతి సినిమాకు గ్రాఫిక్స్ వర్క్, స్పెషల్ ఎఫెక్ట్స్ వంటివే కీలకమైనవి. దాంతో సినిమాకు స్పెషల్ ఎఫెక్ట్స్ విభాగాన్ని నడిపించే రాహుల్ నంబియార్ కి క్రియేటివ్ డైరెక్టర్ పోస్టు ఇచ్చారు. సినిమాలో కథాచర్చల దశ నుంచీ రాహుల్ నంబియార్ పాలుపంచుకున్నారు. ఆ దశ నుంచే విలన్ మేకప్, సెట్లు ఎలావుండాలో స్కెచ్ లు వేసుకుని, అందులో ఆయా విభాగాలు చేసేవి ఏమిటో, తాను క్రియేట్ చేయాల్సినవేమిటో స్పష్టత సాధించారు. చిత్రీకరణలో దాదాపు అంతటా ఆయన పాలుపంచుకున్నారు. విజువల్ ఎఫెక్ట్స్ జతచేయాల్సిన సన్నివేశాల్లో నటుల కదలికలు ఎలావుండాలి, కెమెరా కోణాలు ఎటుండాలి వంటివన్నీ రాహుల్ స్వయంగా చూసుకునేవారు. సినిమా చిత్రీకరణ పూర్తయ్యాకా, ముందు చేసుకున్న ప్రయత్నాలను కొనసాగిస్తూ విజువల్ ఎఫెక్ట్స్ సమకూర్చారు.
## విడుదల
అరుంధతి సినిమాని 2009 సంక్రాంతి నాటికి విడుదల చేశారు. సినిమా నిర్మాణానికి 14.5 కోట్ల రూపాయలు ఖర్చయింది. అయితే ఈ భారీ చిత్రాన్ని కొనేందుకు డిస్ట్రిబ్యూటర్లు సరిగా ముందుకు రాకపోవడం, వచ్చినవారు కూడా నిర్మాత లాభాలు కళ్ళజూసే రేటు చెప్పకపోవడంతో శ్యాంప్రసాద్ రెడ్డి స్వయంగా అన్ని ఏరియాల్లోనూ విడుదల చేసుకున్నారు. సినిమా మంచి విజయాన్ని సాధించింది. 35 ప్రింట్లతో సినిమాను విడుదల చేయగా, మరుసటి వారానికి 290 ప్రింట్లకు, ఆపై వారం 360 ప్రింట్లకు పెరిగి 2009 సంక్రాంతి హిట్ గా నిలిచింది.

## పాటలు
* చందమామ నువ్వే నువ్వే నువ్వే
* కమ్ముకున్న చీకట్లోనా కుమ్ముకొచ్చే వెలుతురమ్మా (గానం: కైలాష్ ఖేర్)
* భూ భూ భుజంగం
## పురస్కారాలు
ఈ చిత్రం 2009 లో 7 నంది పురస్కారాలను సాధించింది.
*2009 నంది ఉత్తమ ప్రతినాయకుడు- సోనూ సూద్
*2009 నంది ప్రత్యేక జ్యూరీ - అనుష్క
*2009 నంది ఉత్తమ కళాదర్శకుడు- అశోక్
*2009 నంది ఉత్తమ అలంకరణ కళాకారుడు- రమేశ్ మహతో
*2009 నంది ఉత్తమ బాల నటి- బేబి దివ్య నగేశ్
*2009 నంది ఉత్తమ పురుష అనువాద కళాకారుడు - రవిశంకర్
*2009 నంది ఉత్తమ దుస్తుల కూర్పు- దీపాచందర్

## మూలాలు

వర్గం:శ్యాంప్రసాద్ రెడ్డి నిర్మించిన సినిమాలు
వర్గం:సత్యనారాయణ నటించిన సినిమాలు